RS พุ่ง 7% โบรกคาดกำไรปี 65 โต 352% รับรายได้เพิ่ม-ออกสินค้าใหม่หนุน ชูเป้า 21.30 บ.
RS พุ่ง 7% โบรกคาดกำไรปี 65 โต 352% แตะ 565 ลบ. รับรายได้เพิ่ม-ออกสินค้าใหม่หนุน และโควิดคลี่ลคาย เศรษฐฟื้นตัว เคาะเป้า 21.30 บ.
RS พุ่ง 7% โบรกคาดกำไรปี 65 โต 352% แตะ 565 ลบ. รับรายได้เพิ่ม-ออกสินค้าใหม่หนุน และโควิดคลี่ลคาย เศรษฐฟื้นตัว เคาะเป้า 21.30 บ.
11 มี.ค. 2565

ผู้สื่อข่าวรายงานว่าวันนี้ (11 มี.ค. 2565) ราคาหุ้นบริษัท อาร์เอส จำกัด (มหาชน) หรือ RS ณ เวลา 16:00 น. อยู่ที่ระดับ 17 บาท เพิ่มขึ้น 1.10 บาท หรือ 6.92% โดยทำจุดสูงสุดที่ 17.10 บาท และทำจุดต่ำสุดที่ 15.80 บาท ด้วยมูลค่าการซื้อขาย 277.15 ล้านบาท

บริษัท หลักทรัพย์ทิสโก้ จำกัด ระบุในบทวิเคราะห์ (1 มี.ค. 2565) ว่า ผลประกอบการไตรมาส 1/2565 จะเพิ่มขึ้นเล็กน้อยจากภาพรวมเศรษฐกิจที่ยังมีผลต่อการจับจ่ายใช้สอยอ่อนตัว แต่คาดผลประกอบการในไตรมาส 2/2565 เป็นต้นไปจะเริ่มเพิ่มขึ้นได้จากการออกสินค้าใหม่หลายรายการและการรับรู้รายได้จากธุรกิจ MLM เพิ่มขึ้น ซึ่งยังคงประมาณการกำไรปี 2565 คาดกำไรสุทธิอยู่ที่ 565 ล้านบาท เพิ่มขึ้น 352% จากงวดเดียวกันของปีก่อน
ส่วนปี 2566 คาดกำไรอยู่ที่ 755 ล้านบาท เพิ่มขึ้น 34% จากงวดเดียวกันของปีก่อน จากการคาดรายได้ธุรกิจ Commerce ของ RS เติบโต 15% จากสินค้าใหม่กลุ่มอาหารเสริมและอาหารสัตว์เลี้ยง และกลุ่มเครื่องดื่มเริ่มรับรู้เต็มปี และปีถัดไปเติบโต 10% ตามลำดับ และคาดรายได้ ULife อยู่ที่ 500 ล้านบาท จากการรับรู้รายได้ 8 เดือน และปีถัดไป 1,000 ล้านบาท จากการรับรู้รายได้เต็มปี ทางฝ่ายวิจัยยังคงคาดการรายได้ธุรกิจมีเดียเดิมเติบโต 3% และปีถัดไปเพิ่มขึ้น 10% จากการคาดงานอีเว้นท์จะกลับมาหลัง COVID-19 ผ่อนคลายลงและเศรษฐกิจเริ่มฟื้นตัว
ทั้งนี้ทางฝ่ายวิจัยยังคงคำแนะนำ “ถือ” โดยแนวโน้มผลประกอบการในไตรมาส 1/2565 คาดเพิ่มขึ้นเพียงเล็กน้อยจากภาพรวมเศรษฐกิจและการจับจ่ายใช้สอยยังคงอ่อนตัวและยังไม่มีสินค้าใหม่รวมถึงยังไม่มีมีการรับรู้รายได้ จากการขยายการลงทุน ทางฝ่ายวิจัยคาดผลประกอบการจะเริ่มเพิ่มขึ้นตั้งแต่ไตรมาส 2/2565 เป็นต้นไป ให้ราคาเป้าหมายอยู่ที่ 21.30 บาท เทียบเท่าค่า PER Forward ที่ 37 เท่า หรือค่า PEG 3 ปี ที่ 0.14 เท่า โดยราคาหุ้นปัจจุบันมีค่า PER ปี 2565 อยู่ที่ 29.10 เท่า, Div.Yield ปี 2565 ที่ 3%